Kong Vinter - golfkølle på en ukendt dag

Description:

Kong Vinter - golfkølle på en ukendt dag (transl. King Winter - golfclub on an unkknown day) is based on a real story about a young man with a psychotic episode last time he was reinstated into an enclosed mental institution. In the context of ‘Four seasons of a plastic lover’ this text is a continuation of what happens when you don’t deal with your emotional baggage and it morphs into stinking piles of emotional garbage. This is made with the perspective that everyone has a risk of developing mental issues or becoming psychotic. The world is also a very cold and lonely place. Everyone is always just one or two bad news from breaking down. The melody is composed of a waltz on an electric guitar.

The text:

Under de tynde Nike såler bølger den ujævne asfalt. En frisk og let vind kærtegner ham blidt på kinden. Den unge Kong Vinter er ude for at sondere kongens have. Han har glemt den kongelige hingst, husket et halvt gram af trylleøens flyverstøv, så i aften er han flyvende og døv for enhver bonde der skulle ske at snakke i tunger. Han fjerner gløderne fra en kvart troldsmandspibe ved at gnide gløderne ud på asfalten. Det ligner et mikro fyrværkeri på det kolde fortov. Han stikker troldmandspiben i lommen på dynejakken - så har han lidt til senere. Kong Vinter finder en smøg, tænder den med sin Djeep-lighter, tager et sug, vender den i hånden, betragter den og puster røgen ud på smøgen som omklamres af den røghvide dyne. Gløden fra smøgen skinner igennem som en frihedsgudinde.

Kong Vinter bliver sejrssikker med sin fallosforlænger i kæften da han ser en ORDENTLIG stor fyr – en rigtig forstadsbondetyr – trukket af et lille dyr i snor. Forstadsbondetyren kigger ned med sit blik fæstnet på dagen og vejen. Et stort mørkt skæg dækker hans hage, og bombastiske briller indrammer øjnene. En rigtig gammelfar, potentielt set en rigtig nar – men det ved man vel aldrig før man prøver?

Hej din fucking svans, råber Kong Vinter, vil du ikk’ med ud og dans? Kom! Giv mig én på mit skrin, så viser jeg mine forbudte trin!

Nej, skreg manden i vilden sky, kan du så komme væk!

Kong Vinters forførende dans lokker manden i fordærv og de tumler ned på stien! Da Kong Vinter ser sejren er hans, er der ikke længere grund til at dans! Den besejrede … sikke en stakkel! Hans øjne funkler som stjerner på en klar himmel! Ét blik og Kong Vinter bliver svimmel. Ét kys på staklens pande, det var så lidt, sagde kongen til bonden. Forstads oprejsningen er ovre nu. Alt er vundet. Kong Vinter marcherer hjem fra krig.

Kong Vinter gav en gave til forstadsbonden; at blive elsket betingelsesløst! At blive overrumplet og tvunget til omsorg. Tvunget til hans omsorg. Hvorfor er der ingen der tvinger Kong Vinter?

Kong Vinter drager hjem til sig selv – bedrøvet, han føler han har givet og er blevet frarøvet. Alt den omsorg men til hvilken nytte? I spejlet ser han bare endnu et bytte. Maven vender sig. Vreden blusser. Det kan da ikke være rigtigt? At kongen skal føle sig fremmed i eget land? Med sit blik forvandler Kong Vinter glasset til is. Han er vidne til en transformation i refleksionen.

ER DU TRIST BROR?

Kongen svarer ikke.

Kong Vinter dypper pegefingeren i posen med flyverøens tryllestøv, tager en god lille omgang og drager tilbage ud under nattens ly. Før var han konge, nu er han troldmand. Der går Gandalf i den, og nu skal tryllestaven med – i dagens anledning 2.0 udgaven; golfkøllen.

Er I klar til noget abra kadabra? råber Kong Vinter til den skjulte fjende i den kolde og mørklagte forstad.

Kongen bærer sin krone tungt. Skuldrene sænket langt nede og hans gang langsom og ubeslutsom. Et gadelys kaster sit klamme gullige skær. Fra det fanger han igen spejlbilledet af sig selv i en vilkårlig bilrude. Han rækker ud og rører ved overfladen. Magisk. Da spejlbilledet også rækker ud efter ham, beslutter han sig for at knuse ruden.

Trænge igennem. Frarive sig spørgsmålet om han eksisterer. Om han faktisk er en del af den her verden. Om han kan påvirke den. Ruden splintres. Glasskår rammer klirrende asfalten på en vilkårlig parkeringsplads.

Han trænger gennem sløret nu. Han rører ved det faktiske materiale som vores fælles verden er vævet ind i. Nu er han en del af verden – ikke bare som et symbol. Ikke bare som en konge på en ensom trone.

Kong Vinter går videre. Helt hen til en tankstation. Tre bønder står ved deres karet og snakker og griner og snakker og griner. Kong Vinter råber, abra kadabra, en rude splintres og én plus tre bliver pludselig til én igen. Hvor bliver de af? Han stikker hovedet ind i oliebiksen. Fuck hvor er det træls at vi ikke kan have det sjovt sammen – kender du ikke det? spørger han og smider tryllestaven.

Ingen reaktion.

ER DU TRIST BROR?

Bag tonede ruder, hånd i hanke med jern-øjne der smyger sig kvælende om hans håndled bag ryggen. Blodet ophober sig og dunker rytmisk efter hvert hjerteslag. Du – dunk – du – dunk. Så længe jeg kan klø min røv herfra går det nok. De dovne øjne ser pletter af damp danne sig og forsvinde bag de tonede ruder i den firhjulede karet med blink på taget, styret af hårdnakkede og stumme kuske.

GIVER I EN SMØG GUTTER?

Kong Vinter griner. De tror de ejer ham bare fordi de tager ham med til forvaring, forværring og alt det der er værre.

HA HA HA HA HA

Den der ler sidst ler bedst. Snarere er det den der fryser sidst der fryser bedst. Eller … den der fryser sidst der fryser 4 - 4 - 4 evigt, bror.

Kong vinter fucking ejer frosten, han fryser ikke bare. Tager alle dens glæder og alle dens laster. Både juleaften og den fastfrosne asfalt. Men ensomt … så ensomt det er i det her kongerige. Fordømt til gaverne juleaften og den fastfrosne fucking asfalt. Tragikomisk. Alle vinterens luner og ingen at dele dem med.

Og når salt ikke hjælper på den fastfrosne asfalt … kommer der endnu til endnu større afstand … bag endnu flere glas. Denne gang skudsikkert og med tremmer for! Hvor er tryllestaven når man har brug for den?

Kong Vinter ejer vinteren, for han deler den aldrig. Kong vinter tager monopol på den. Kong Vinter ejer frosten så ingen andre skal døje med den.

ER DU TRIST BROR?